**TERMENI de REFERINȚĂ**

**Denumirea postului:** Intern/Stagiar în domeniul Comunicării

**Filiala / Secția / Proiectul / Programul**: Fondul Națiunilor Unite pentru Populație, Portofoliul Populație și Dezvoltare

**Raportează către:** UNFPA Moldova, Natalia Chivriga, Ofițeră de Comunicare, Portofoliul Populație și Dezvoltare

**Perioada internship-ului:** Până la 5 luni

**Volumul de lucru săptămânal (ore/săptămână):** până la 15 ore pe săptămână (3 zile), cu orar flexibil

**Context**

Fondul Națiunilor Unite pentru Populație (UNFPA) este principala agenție a Națiunilor Unite care lucrează pentru o lume în care fiecare sarcină este dorită, fiecare naștere este sigură și fiecare tânăr/tânără își poate realiza pe deplin potențialul. Planul strategic al UNFPA pentru anii 2022-2027 se axează pe trei rezultate transformative: să pună capăt deceselor materne care pot fi prevenite; să pună capăt nevoii nesatisfăcute de planificare familială; să pună capăt violenței pe bază de gen și practicilor dăunătoare. În Republica Moldova, UNFPA implementează al patrulea Program de țară pentru anii 2023-2027, care este aliniat cu Cadrul de Cooperare pentru Dezvoltare Durabilă al Națiunilor Unite 2023-2027 pentru Republica Moldova. Lucrăm cu instituții guvernamentale, donatori, organizații ale societății civile, sectorul privat, comunități și persoane fizice, pentru a face acest lucru posibil și pentru a aduce schimbări pozitive în viața oamenilor.

La fel ca alte țări din regiune, Republica Moldova întâmpină dificultăți în legătură cu modalitatea de răspuns la tendințele demografice, precum fertilitatea scăzută, îmbătrânirea populației, emigrarea și efectele acestor tendințe demografice asupra economiei, sistemelor sociale și serviciilor. UNFPA este agenția numărul unu care ajută Republica Moldova să facă față acestor schimbări, prin expertiza și sprijinul pe care îl oferă autorităților. Proiectele și programele implementate în cadrul activităților de comunicare din portofoliul UNFPA Populație și Dezvoltare sunt axate pe modelarea percepțiilor generale privind schimbările demografice și sunt orientate către audiențe precum autoritățile centrale, administrațiile publice locale, partenerii de implementare, populația generală, mass-media etc.

Postul de stagiu anunțat vine ca o măsură pentru a permite persoanelor aparținând unor grupuri vulnerabile la discriminare să obțină abilitățile necesare pentru a-și apăra și promova în continuare propriile drepturi.

**Responsabilități principale**

Sprijin în procesul de comunicare pentru portofoliul Populație și Dezvoltare al Fondului Națiunilor Unite pentru Populație (UNFPA) în realizarea activităților din planul de comunicare, în special în ceea ce privește suportul tehnic pentru implementarea campaniilor de comunicare, dezvoltarea conținutului general și al celui de pe rețelele sociale, distribuția materialelor de comunicare, contribuție la crearea și dezvoltarea produselor vizuale etc. pe domenii tematice precum îmbătrânirea activă și sănătoasă, politici familiale, date și altele.

**Asistență generală**

1. Asigurarea suportului logistic și tehnic Managerului de Comunicare pe Portofoliul PD în ceea ce privește planificarea și organizarea evenimentelor, asigurarea evidenței participanților la aceste evenimente, distribuirea materialelor, comunicarea cu reprezentanții mass-media, colectarea informațiilor pentru rapoartele mass-media și alte sarcini similare;

**Comunicare:**

1. Participarea în cadrul tuturor activităților de comunicare și contribuirea cu sprijin și sugestii la proiectarea produselor vizuale, diseminarea pe canalele de social media, site-uri web și alte platforme de comunicare, în strânsă coordonare cu Ofițerul de Comunicare PD;
2. Monitorizarea surselor mass-media și actualizărilor legate de mandatul UNFPA și proiectele portofoliului PD în mass-media, precum și monitorizarea diseminării în spațiul mediatic și canalele de social media a evenimentelor UNFPA;
3. Menținerea și actualizarea galeriei foto UNFPA pe evenimente/campanii/sesiuni tematice specifice;
4. Oferirea sprijinului și îndrumărilor cu privire aspectele de comunicarepentru partenerii de implementare, companiilor de logistică etc., conform solicitării supervizorului;
5. Oferirea asistenței în comunicarea cu partenerii (invitații la evenimente și confirmări etc);
6. Sprijin în gestionarea zilnică a rețelelor sociale UNFPA Moldova: Facebook, Twitter, Instagram, YouTube, după caz, inclusiv redactarea postărilor;
7. Oferirea altui tip suport în domeniul comunicării, în funcție de solicitări.

**Criterii de eligibilitate**

* A fi înrolat(ă) la o universitate, colegiu sau la studii profesionale/educaționale/școlare de formare în comunicare, jurnalism, politici sociale sau orice alt domeniu relevant

sau

Studii medii generale finalizate

* Motivație, dorința de a învăța și de a se implica în activități.

**Calificările/abilitățile minime**

* Abilități excelente de comunicare orală și în scris;
* Cunoștințe de bază și înțelegerea tehnicilor de gestionare a rețelelor sociale și a surselor media;
* Abilitatea de a lucra eficient în grupuri diverse de persoane;
* Confortabil în discuții și interacțiunea cu oamenii;
* **Limbi străine:** Fluență în limba română, atât oral, cât și scris. Fluența în limba rusă/engleză ar fi un avantaj. Cunoașterea uneia sau mai multor limbi relevante pentru Republica Moldova, inclusiv bulgară, găgăuză, romani, ucraineană. Limbajul semnelor reprezintă un avantaj.

**Competențe**

* Angajamentul dovedit față de valorile de bază ale Națiunilor Unite, în special, respectarea diferențelor de cultură, gen, religie, etnie, naționalitate, limbă, vârstă, statutul HIV, dizabilitate, orientare sexuală sau oricare alt statut;
* Manifestarea sensibilităţii și adaptabilităţii față de criteriile culturale, sexuale, religioase, rasiale, de naționalitate și vârstă;
* Acceptarea responsabilității și răspunderii pentru calitatea rezultatului deciziilor sale;
* Manifestarea de creativitate, deschidere și dorință de a îndeplini sarcinile necesare propriei dezvoltări profesionale.

**Cine poate aplica**

Această poziție de stagiere vizează grupurile subreprezentate, mai exact: persoane cu dizabilități (de toate tipurile), persoane care trăiesc cu HIV, persoane LGBTIQ, minorități etno-lingvistice, inclusiv etnicii găgăuzi, ruși, ucraineni, bulgari, rromi, persoane de origine africană, minorități religioase și alte minorități. Aceasta este o măsură specială temporară.

**Pachetul stagiului și condițiile de lucru**

Candidații interesați vor prezenta următorul pachet de documente:

* CV-ul;
* Scrisoarea de motivaţie;
* 1-2 scrisori de recomandare (de la supraveghetor/supraveghetoare, cadrul didactic, colegi/colege sau alte persoane care vă pot descrie competențele);
* Informații privind nevoile speciale pe care persoana le-ar putea avea, cum ar fi acomodarea rezonabilă la locul de muncă sau alte necesităţi specifice.

***Notă****: La dispoziţia stagiarului/stagiarei va fi pus un loc de muncă complet echipat.*